সনেট ১০৪

সনেট ১০৪ ইংরেজ নাট্যকার ও কবি উইলিয়াম শেকসপিয়র রচিত ১৫৪টি সনেটের একটি। এটি মূলত ফেয়ার ইয়ুথ (Fair Youth) পর্যায়ভুক্ত, যেখানে কবি একজন যুবকের প্রতি তাঁর গভীর অনুরাগ প্রকাশ করেছেন।
 ইতিহাস  
ষোড়শ শতাব্দীর শেষভাগে ইংরেজি সাহিত্যে সনেট লেখার ধুম পড়ে গিয়েছিল। ফিলিপ সিডনী তার সনেটগুচ্ছ প্রকাশ করেন ১৫৯১ সালে।
শেকসপিয়র তার সনেটগুলি ১৬০৯ সালে প্রকাশ করেছিলেন। ইতোমধ্যে তিনি ১৫৯৩ এ ভিনাস অ্যান্ড অ্যাডোনিস এবং ১৫৯৪ রেইপ অফ লুক্রিস লিখে খ্যাতিমান হয়েছেন। অনুমিত হয়েছে যে ষোড়শ শতাব্দীর শেষভাগেই শেকসপিয়র তার অধিকাংশ সনেট রচনা করেছিলেন। কিছু সনেট লিখে থাকবেন সপ্তদশ শতাব্দীর শুরুর দিকে। ১৫৯০ এ লন্ডনে প্লেগ এর প্রাদুর্ভাব ঘটে এবং থিয়েটারে নাট্টাভিনয় স্থগিত হয়ে গিয়েছিল।  অনুমতি হয় এ সময় নাটক সরিয়ে রেখে শেকসপিয়র কবিতার দিকে মনোযোগ দিয়েছিলেন। এবং সে সময় শেকসপিয়রের অন্যান্যদের পদাংক অনুসরণ করে বেশ কিছু সনেট রচনা করেছিলেন। তার রচিত সনেটের সংখ্যা ১৫৪। এর মধ্যে ১ থেকে ১২৬ পর্যন্ত সংখ্যায়িত সনেটগুলি ‘ফেয়ার ইয়ুথ’ পর্ব, ১২৬ থেকে ১৫২ সংখ্যায়িত সনেটগুলি ‘দ্য ডার্ক লেডি’ পর্ব  এবং অবশিষ্ট ১৫৩ ও ১৫৪  সংখ্যায়িত সনেটদুটি ‘গ্রীক সনেট’ হিসেবে আখ্যায়িত।Sonnet 104 Background

 সারসংক্ষেপ 
১০৪ সংখ্যক সনেটের ধারাভাষ্য এরকম: আমার কাছে, প্রিয় বন্ধু, তুমি কখনোই বৃদ্ধ হতে পারো না; কারণ যখন প্রথমবার আমার চোখ পড়েছিল তোমার চোখে, তখন তুমি যেভাবে দেখতে ছিলে, এখনও তোমার সৌন্দয্য অবিকল প্রতীয়মান। তিনটি ঠান্ডা শীত বনের তিনটি সবুজ গ্রীষ্মের পাতা ঝরিয়ে দিয়েছে; ঋতু পরিবর্তনের সাথে সাথে আমি তিনটি সুন্দর বসন্তকে হলুদ শরতে পরিণত হতে দেখেছি। তোমাকে প্রথম তোমার সবচেয়ে তাজা অবস্থায় দেখার পর থেকে তিনটি উষ্ণ জুন মাসে তিনটি মিষ্টি সুগন্ধযুক্ত এপ্রিল পুড়ে গেছে (যদিও তুমি এখনও তাজা এবং তরুণ)। 
আহ, কিন্তু ঘড়ির কাঁটার মতো সৌন্দর্য তার মুখ থেকে অপসৃত হয়, তাই ধীরে ধীরে কেউ এটি ঘটতে দেখতে পায় না। এভাবে, তোমার সুন্দর গাত্রবর্ণ, যা আমার কাছে কখনও বদলাবে না বলে মনে হয়, পরিবর্তিত হয়ে যায়, এবং আমি তোমাকে মিথ্যাভাবে দেখতে পারি। এই ভয়ে যে এটি সত্য, এখানে শোন, আগামী বছরগুলি: তোমার জন্মের আগে, যৌবনের সৌন্দর্যের উচ্চতা মৃত্যুমুখে পতিত হয়েছিল।

যুবকটির সাথে কবির পরিচয়ের গত তিন বছরে তাকে বিন্দুমাত্র বৃদ্ধ বলে মনে হয়নি। তবুও, বয়স বা বার্ধক্য অত্যন্ত অলক্ষ্যে চলে আসে। যদি তাই হয়, তবে ভবিষ্যৎ প্রজন্মকে জানতে হবে যে, তাদের জন্মের আগেই পৃথিবীর প্রকৃত সৌন্দর্যের মৃত্যু ঘটেছে। —এই সনেটটি সময়ের ধ্বংসাত্মক ক্ষমতা এবং মানুষের বার্ধক্যের প্রতি আমাদের দৃষ্টি আকর্ষ ন করে। কবি এখানে তাঁর প্রীতিস্নাত বন্ধুকে উদাহরণ হিসেবে ব্যবহার করেছেন। কবি মুগ্ধ এই দেখে যে, দীর্ঘ সময় অতিবাহিত হওয়ার পরেও তাঁর বন্ধু সেই আগের মতোই তারুণ্য ও সৌন্দর্য ধরে রেখেছেন।

 গঠনশৈলী 
সনেট ১০৪ একটি শেকসপিয়রীয় ছন্দকাঠামোর সনেট। এই কাঠামোতে চৌদ্দ পংক্তির মধ্যে তিনটি চতুষ্পদী (quatrain) এবং সবশেষে একটি দ্বিপদী (couplet) থাকে। এটি সনেটের চিরাচরিত অন্ত্যমিলরীতি কখকখ গঘগঘ চছচছ জজ অনুসরণ করে রচিত, এবং আয়াম্বিক পেন্টামিটার (iambic pentameter) ছন্দে রচিত। এর ৮ম পঙক্তিটি একটি নিয়মিত আয়াম্বিক পেন্টামিটারের উদাহরণ:

 ×     /    ×  /   ×    /      ×    /  ×     / 
Since first I saw you fresh, which yet are green. (104.8)

/ = ictus, ঝোঁকযুক্ত ধ্বনগিুচ্ছ। × = nonictus ঝোঁকহীন ধ্বনিগুচ্ছ।

১৩শ পঙক্তিতে লাইনের মাঝখানে একটি বিপ্রতীপ ছন্দ (reversal) লক্ষ্য করা যায় ("hear this"):

 ×   /   ×    /     /     ×    ×  /   ×   / 
For fear of which, hear this thou age unbred: (104.13)

এটি একটি ছন্দবৈচিত্র্য যা সাধারণত পংক্তির শুরুতে দেখা যায়। এই সনেটটিতে পংক্তির শুরুতে এমতরূপ ছন্দ পরিবর্তনের একটি নিশ্চিত (১০ম পঙক্তি) এবং বেশ কয়েকটি সম্ভাব্য (৩, ৪, ৯, ১১ এবং ১৪তম পঙক্তি) উদাহরণ লক্ষণীয়।

উচ্চারণের সময় ছন্দ ঠিক রাখতে হলে ৯ম পঙক্তিতে "dial" শব্দটি দুই-অক্ষর (two-syllable) বিশিষ্ট হিসেবে উচ্চারণ করতে হয়।

 তথ্যসূত্র 

 প্রবশেদ্বার 

বিষয়শ্রেণী:উইলিয়াম শেকসপিয়রের চতুর্দশপদী